**«Қазақстан Республикасының Әкімшілік құқық бұзушылық туралы кодексіне адам саудасына қарсы іс-қимыл мәселелері бойынша толықтырулар енгізу туралы» Қазақстан Республикасы Заңының жобасы бойынша**

**САЛЫСТЫРМАЛЫ КЕСТЕ**

|  |  |  |  |  |
| --- | --- | --- | --- | --- |
| **р/с№** | **Құқықтың актінің құрылымдық элементі** | **Қолданыстағы редакция** | **Ұсынылатын редакция** | **Негіздеме:**  **1) түзету мәні;**  **2) әрбір енгізілетін түзетудің дәлелді негіздемесі;**  **3) тапсырмалардың (болған кезде) нөмірі, күні.** |
| 1 | 2 | 3 | 4 | 5 |
| **2014 жылғы 5 шілдедегі Қазақстан Республикасының «Әкімшілік құқық бұзушылық туралы» кодексі** | | | | |
| 1. | 135-1-бап | Жоқ | **135-1-бап. Медициналық ұйымдардың және жетім балалар мен ата-анасының қамқорлығынсыз қалған балаларға арналған ұйымдардың лауазымды адамдарының жаңа туған баланы тастап кету фактісі туралы хабарламауы**  **1. Медициналық ұйымдардың және жетім балалар мен ата-анасының қамқорлығынсыз қалған балаларға арналған ұйымдардың лауазымды адамдарының жаңа туған баланы тастап кету, жетім балалар мен ата-анасының қамқорлығынсыз қалған балалардың келіп түсуі және жеткізілуі фактісі туралы хабарламауы, –**  **он айлық есептік көрсеткіш мөлшерінде айыппұл салуға әкеп соғады.**  **2. Осы баптың бірінші бөлігінде көзделген әкімшілік жаза қолданылғаннан кейін бір жыл ішінде қайталап жасалған нақ сол әрекет, -**  **отыз айлық есептік көрсеткіш мөлшерінде айыппұл салуға әкеп соғады.** | Қазақстан Республикасы Бас прокуратурасының заң бұзушылықтарды, оларға ықпал ететін себептер мен жағдайларды жою туралы ұсынымы бойынша *(2021 жылғы* *15 қыркүйектегі №2-01-21-62615 (1.7-тармақ)* Қазақстан Републикасы Премьер-Министрі орынбасарының тапсырмасын *(2021 жылғы 16 қыркүйектегі №21-14/5593)* орындау үшін.  Сонымен, прокуратура органдары Мемлекет басшысының тапсырмасы бойынша кәмелетке толмағандардың жасырын саудасы контексінде балаларды асырап алу мәселелерін зерделеді.  Кодекстің 117-бабының 3-тармағына сәйкес медициналық ұйымдардың лауазымды адамдары жаңа туған бала қалдырылған күннен бастап үш жұмыс күні ішінде бұл туралы қорғаншылық органына хабарлауға міндетті.  Сонымен қатар іс жүзінде бұл норма әрдайым сақтала бермейді.  Мысалы Ақмола облысында прокуратураның тексеруі кезінде жаңа туған бала перзентханада 2 айдан астам болған, ол туралы қорғаншылық және қамқоршылық органдарына хабарланбаған.  Ел бойынша жетім балалар мен ата-анасының қамқорлығынсыз қалған балаларға арналған ұйымдарда балаларды РДБ-ға уақтылы есепке қоймаудың және басқа есепке ауыстырудың 485 фактісі анықталды.  Осыған байланысты жаңа туған балаларды тастап кету фактілері туралы уақтылы хабарлау жөніндегі міндеттерді орындамағаны немесе тиісінше орындамағаны үшін перзентханалардың, бөбектер үйлерінің әкімшілік жауаптылығын көздеу ұсынылады. |
| 2. | 730-1-бап | Жоқ. | **730-1-бап. Баланың құқықтарын қорғау саласындағы уәкілетті орган**  **1. Баланың құқықтарын қорғау саласындағы уәкілетті орган осы Кодекстің 135-1-бабында көзделген әкімшілік құқық бұзушылық туралы істерді қарайды.**  **2. Әкімшілік құқық бұзушылық туралы істерді қарауға және әкімшілік жаза қолдануға баланың құқықтарын қорғау саласындағы уәкілетті органның басшысы мен оның орынбасарлары құқылы.** | Толықтыруларға сәйкес келтіру. |

\_\_\_\_\_\_\_\_\_\_\_\_\_\_\_\_\_\_\_\_\_\_\_